text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000009", "text": "No\u0301gv er a\u0301hugavert og okkurt serliga a\u0301hugavert. Ein vinkona sendi m\u00e6r nu\u0301 ein dagin eina grein a\u0301 Den Fri, sum handla\u00f0i um or\u00f0i\u00f0 \u201ctjald\u201d, i\u00f0 danir bru\u0301ka um hasj. Opinbart er upprunin til hetta or\u00f0i\u00f0 f\u00f8royskur."}, {"text_idx": "#000010", "text": "Men a\u0301\u00f0renn vit koma til ta\u00f0, so ein s\u00f8ga u\u0301r veruliga li\u0301vinum. Summari\u00f0 1999 var eg i\u0301 feriu i\u0301 F\u00f8royum, og fekk m\u00e6r eitt summarferiustarv a\u0301 Atlantic Radio. Eg var vertur i\u0301 seinnapartssendingini Innra\u0301sini, og har komu no\u0301gv ymisk fo\u0301lk sum gestir. M.a. var ein donsk sangarinda, i\u00f0 so skjo\u0301tt mikrofonin var sl\u00f8kt, spurdi: \u201cEr der noget af jer, det kan skaffe noget tjaldur?\u201d Talan var sja\u0301lvandi um tjald ella hasj, og eftir sum b\u00e6\u00f0i eg og t\u00f8kningurin vo\u0301ru langh\u00e6rdir unglingar, so helt hon ivaleyst, at ta\u00f0 var eitt gott mi\u00f0. Eg havi ofta hugsa\u00f0 um, at ta\u00f0 var stuttligt, at hon spurdi eftir tjaldur, heldur enn tjald."}, {"text_idx": "#000013", "text": "Or\u00f0i\u00f0 \u201ctjald\u201d hevur si\u0301n uppruna fra\u0301 hasjs\u00f8luni i\u0301 Keypmannahavn mi\u00f0skei\u00f0is i\u0301 seksti a\u0301runum. Ta\u0301 var Asiatisk Plads, sta\u00f0i\u00f0 har tu\u0301 fo\u0301rt at keypa hasj, ti\u0301 fo\u0301lk, i\u00f0 seldu hasj hildu til i\u0301 einum pakkhu\u0301si\u00f0 har. Hetta sta\u00f0 og ta\u00f0, sum bleiv selt har fekk loyniheiti\u00f0 \u201ctjald\u201d millum manna, uppkalla\u00f0 eftir fer\u00f0amannaskipinum Tjaldrinum. M/S Tjaldri\u00f0 hja\u0301 Skipafelagnum F\u00f8royum leg\u00f0i nevniliga at a\u0301 Asiatisk Plads i\u0301 a\u0301runum 1953 til 1968. Millum sty\u0301rimennirnar hesi a\u0301rini var pa\u0301pi mi\u0301n, og ho\u0301ast hann hevur reypa\u00f0 no\u0301gv um ti\u0301\u00f0ina umbor\u00f0 a\u0301 Tjaldrinum, so hevur hann onganti\u0301\u00f0 nevnt fyri m\u00e6r, at hansara skip leg\u00f0i navn til eitt ta\u00f0 mest bru\u0301kta ru\u0301sevni i\u0301 Danmark."}, {"text_idx": "#000019", "text": "Tykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000032", "text": "\u2013 Vit sleppa undan at seta okkara ungu fo\u0301lk i\u0301 fongsul, og spara u\u0301trei\u00f0slur til hetta."}]